ב-2019 החלה כורם לשחרר סינגלים מתוך הפרויקט "שלך, א. כורם״ המוגדר כ"פרשנות אישית, נשית ומקומית לשירי לאונרד כהן" ומכיל תרגומים חדשים לשיריו מאת כורם, אלכס בן-ארי ותומר קמרלינג. השיר הראשון שיצא היה "המעיל הכחול" (מבוסס על Famous Blue Raincoat) ב-21 ביוני, אחריו ב-18 ביולי "מלון צ'לסי" (מבוסס על Chelsea Hotel #2), דמוקרטיה (מבוסס על Democracy) וב-24 בספטמבר "מי באש" המשלב בין Who by Fire בביצועה של כורם ובין ונתנה תוקף (עליו מתבסס שירו של כהן) בביצועו של החזן שי אברמסון ללחנו של יאיר רוזנבלום. את הפרויקט מלווה סיבוב הופעות יחד עם המוזיקאים אדם בן אמיתי, דניאל רובין, אלכס משה, שולי ווטרמן ונעה איילי. ב-27 באוקטובר יצא השיר החמישי, ללא קליפ, בשם "בסוף אתה תחזור אלי" וכל חמשת השירים יצאו כמיני-אלבום.
ב-11 בפברואר 2020 הוציאה את הסינגל הראשון מתוך אלבומה השביעי, הכוכבת של נצרת עילית, "רק אהבה".
ב-18 בפברואר 2021 הוציאה את אלבומה השביעי, "הכוכבת של נצרת עילית".
חיים אישיים.
מ-2011 היא בזוגיות עם המוזיקאי אדם בן אמיתי ולהם בת שנולדה ב-2017, ובמרץ 2021 נולד להם בן. מתגוררת ביפו.
לילהאמר
לילהאמר (בנורווגית: Lillehammer) היא עיר בנורווגיה. פירוש השם: "פטיש
קטן", כלומר שאליו נקשרות הסירות. זוהי העיר הגדולה במחוז אופלנד.
תושביה הראשונים הגיעו בתקופת הברזל, ובמאה ה-19 שימשה כמרכז מסחר אזורי. עיריית לילהאמר פעילה משנת 1838. לעיר נוף ציורי המורכב מבתי עץ ישנים על רקע הררי, המשקיפים על גדות אגם המיוסה ונהר הגודברנדסדלסלאגן.
הסופרת זוכת פרס נובל סיגריד אונדסט התגוררה בה.
העיר התפרסמה לאחר שהתקיימו בה אולימפיאדת החורף ה-17 ב-1994, ואירוויזיון הילדים ב-2004.
בשנת 1973 נרצח בלילהאמר המלצר אחמד בושיקי על ידי המוסד במסגרת מבצע זעם האל, כאשר נחשד בטעות כעלי חסן סלאמה לאחר שבכיר באש"ף מסר לו ניירות.
בשנת 2016 אירחה העיר את משחקי החורף האולימפיים לנוער ה-2.
קישורים חיצוניים.
לילהאמר באתר נורווגיה
הוגו פרס
הוגו ארנסטו פרס (בספרדית: Hugo Ernesto Perez, נולד ב-8 בנובמבר 1963) הוא כדורגלן עבר אמריקאי.
פרס נולד באל סלוודור. היה חלק מנבחרת ארצות הברית שהשתתפה באולימפיאדת לוס אנג'לס (1984) ובמונדיאל 1994. פרס עזר לנבחרת להעפיל לאולימפיאדת סיאול (1988) ולמונדיאל 1990, אבל החמיץ אותם בשל פציעות. ב-1991 זכה פרס בתואר הכדורגלן האמריקאי של השנה.
פרס, שהגיע לארצות הברית בגיל 11, שיחק בטמפה ביי רודיס ובסן דייגו סוקרס מליגת ה-NASL. הוא שיחק בנבחרת ארצות הברית בין השנים 1984 ו-1994, במהלכן שיחק 73 משחקים וכבש 13 שערים.
יאן מרטל
יאן מרטל (באנגלית: Yann Martel; נולד בספרד ב-25 ביוני 1963) הוא סופר קנדי.
כבן לזוג דיפלומטים, נדד בילדותו במקומות רבים: קוסטה ריקה, צרפת, מקסיקו, אלסקה וקנדה. את חייו הבוגרים בילה בטיולים ברחבי העולם. הוא שהה בטורקיה, איראן, ישראל והודו. לאחר שסיים לימודי פילוסופיה בקנדה, באוניברסיטת טרנט, פתח בגיל 27 בקריירת כתיבה. כתיבתו מושפעת ממגוון התרבויות בהן ביקר.
ספרו הידוע ביותר הוא "חיי פיי". גיבורו הראשי, פיי פאטל, הוא ילד הודי טמילי, אשר ניצל מספינה טובעת בסירת הצלה שבה גם מספר חיות טרף, ביניהן טיגריס בנגלי. פיי נאלץ לבלות את שארית מסעו בים עם בעלי החיים, ומתפתחים ביניהם יחסים מיוחדים. הספר תורגם לשפות רבות, הפך לרב מכר וזכה במספר פרסים ספרותיים, ביניהם פרס בוקר לשנת 2002. לצורך כתיבת הספר בילה מרטל חצי שנה בהודו, במהלכה ביקר במקדשים, מסגדים, כנסיות וגני חיות.
באוקטובר 2005, ביקר יאן בישראל, לצורך תחקיר לספרו הבא, "באטריס ו-וירג'יל", אשר עסק בשואה באופן אלגורי.
באפריל 2007, לאחר שהזדעזע מחוסר העניין שהפגין ראש ממשלת קנדה סטיבן הרפר בערב הוקרה לתרבות הקנדית, החליט מרטל לשלוח לו אחת לשבועיים ספר מלווה במכתב, ולתעד זאת באתר אינטרנט שהקים לכך, במיוחד.
איסלאמבאד
אסלאמבאד
איסלמבד
Jewish Encyclopedia
נועם אלימלך
נועם אלימלך הוא חיבורו המרכזי של רבי אלימלך מליז'נסק שהיה מראשוני מנהיגיה של החסידות. הודפס לראשונה בשנת 1787 בעיר למברג מיד אחר פטירת מחברו, ומאז נתחבב מאוד על החסידים והודפס במהדורות רבות.
ספר זה הוא נכס צאן ברזל בתנועת החסידות ורבים קובעים בו לימוד מדי שבת.
חיבור הספר.
הספר חובר על ידי בנו אלעזר, ובו עיקרי דרכו ושיטתו אשר קובצו יחד, ונערכו לפי סדר פרשיות השבוע. דברי התורה נאמרו על ידי רבי אלימלך בשבת ונכתבו לאחר מכן על ידי בנו, לאחר שקיבל מאביו את ברכתו.
בהקדמה לספר כותב בנו, שעל-פי ציוויו של אביו 'רבי אלימלך' לא הובא הספר לדפוס עד לאחר פטירתו בשנת 1787 "מטעם הכמוס".
רבי זאב וולף שהיה אב"ד בליזנסק, כתב בהסכמתו לספר, השערה בנוגע ל"טעם הכמוס" מחמתו ציווה שלא להדפיסו בחייו:
מבנה הספר.
הספר מחולק לשני חלקים:
ברוב מהדורות הספר ישנן עוד תוספות, והם:
תוכן הספר.
אף שהספר "נועם אלימלך" הוא פירוש על התורה, למעשה נכלל בו חומר רב המפרט את האידאולוגיה ואת דרך החיים של החסידות. רבי אלימלך מדגיש במיוחד בספרו את מושג ה"צדיק" ועל כן יש שכינוהו "ספרן של צדיקים".
שבחי הספר ומעלותיו.
רבים המזכירים תכופות ספר זה בחיבוריהם, ביניהם: רבי אברהם יהושע השיל מאפטא, רבי קלונימוס בעל ה"מאור ושמש" ואחרים.
רבי נחמן מברסלב אמר: "קדושת מעלת הרב הקדוש רבי אלימלך ז"ל נשגבה למעלה למעלה ממה שנראה ומובן מתוך ספרו" (חיי מוהר"ן)
רבי מנדלי מרימנוב, גדול אדמו"רי גליציה, אמר כי רק אחרי שטובל במקווה בערב שבת הוא מסוגל להבין משהו ב"נועם אלימלך".
רבי השיל אב"ד טלוסט אמר: מי שיכול להבין ספר זה, יש ביכולתו להחיות מתים.
בעל התניא כינה ספר זה ספרן של צדיקים, והוסיף: לא כל מוח סובל זאת.
עוד נאמר עליו:
פולקלור.
בהווי החסידי בו נטייה רבה לרוחניות מייחסים לסגולות חלק חשוב ונכבד, וביניהם יש הנוהגים כסגולה, להניח את הספר 'נועם אלימלך' [במהדורה הראשונה] תחת מיטתם של חולים לשמירה ולהגנה, וכן תחת מיטתם של יושבת על המשבר ללידה קלה.
פיוטר נובאק
פיוטר (פיטר) נובאק (נולד ב-5 ביולי 1964 בפבינייס) הוא כדורגלן עבר פולני.
קריירה.
נובאק החל את הקריירה שלו בגיל 15, בקבוצת WLOK פבינייס, ב-1979, בה שיחק ארבע עונות. לאחר מכן שיחק נובאק ב-זבישה בידגושץ', במוטור לובלין, ובוידזוו לודז', לפני שעבר ב-1990, לבקירקויספור מהליגה הטורקית הראשונה. לאחר מכן שיחק נובאק ביאנג בויז ברן ובדינמו דרזדן, לפני שעבר ב-1994, לקייזרסלאוטרן מהבונדסליגה. אחר כך עבר נובאק למינכן 1860, שם שיחק עד 1998. בשנים אילו זכה נובאק בתואר הפליימייקר של השנה בבונדסליגה (1996) ובתואר הכדורגלן הפולני של השנה (1996).
ב-1998, עבר נובאק לשיקגו פייר מליגת ה-MLS האמריקאית. בשנה זו, הוביל נובאק את שיקגו לזכייה בגביע ה-MLS ונחשב לאחד השחקנים הטובים בליגה. נובאק הוביל את שיקגו לשתי זכיות בגביע ארצות הברית הפתוח (1998, 2000), תוך כדי שהוא משחק 114 משחקים בקבוצה, כובש 26 שערים ומבשל 42 בישולים. נובאק שיחק בשיקגו עד שנת 2002, לאחר מכן עבר לניו אינגלנד רבולושן, אבל מיד לאחר שעבר הוא הודיע על פרישה מכדורגל מקצועני. בתחילת עונת 2004, מונה נובאק למאמן די.סי. יונייטד, ועזר לה לזכות בגביע ה-MLS בפעם הרביעית. בסוף שנת 2005 נבחר נובאק להרכב כל הזמנים ב-MLS. בשנים 2007 עד 2009 היה עוזר מאמן נבחרת ומאמן נבחרת . בשנים 2010 עד 2012 היה מאמן קבוצת פילדלפיה יוניון.
נובאק היה שחקן מפתח בנבחרת פולין, ואף היה קפטן שלה במשך שלוש שנים. ב-24 משחקים בנבחרת כבש נובאק שלושה שערים.
ברוד צ'אנל
ברוד צ'אנל (באנגלית: Broad Channel) היא שכונה שנמצאת באי בשם זה ברובע קווינס בעיר ניו יורק.
השכונה מצויה בחלקו הדרומי של האי ומתגוררים בה כ-3,000 תושבים. זהו האי המיושב היחידי במפרץ ג'מייקה וחלקו הצפוני מהווה חלק מאתר הנופש הלאומי גייטווי.
השכונה נמצאת בין שכונת האוורד ביץ' לשכונת רוקאווי ומחוברת אליהם בגשרים המצויים משני צדי האי.
שני הגשרים מקושרים באמצעות שדרת קרוס ביי החוצה את האי מצפון לדרום.
לרכבת התחתית של ניו יורק יש תחנה באי.
הערות שוליים.
הכנסת השבע עשרה
הכנסת השבע עשרה, שהרכבה נקבע בבחירות לכנסת השבע עשרה, הושבעה ב-17 באפריל 2006 (י"ט בניסן ה'תשס"ו, ד' חול המועד פסח).
זקן חברי הכנסת ביום השבעתה היה, כמו בעשור שלפני השבעתה, חבר הכנסת שמעון פרס מסיעת קדימה, בן ה-82 (ביום ההשבעה), שהיה גם ותיק חברי הכנסת (כהן בה החל מהכנסת הרביעית בשנת 1959). צעיר חברי הכנסת היה חבר הכנסת אלכס מילר מסיעת ישראל ביתנו, שהיה בן 29 ביום ההשבעה.
ב-4 במאי 2006 (ו' באייר ה'תשס"ו), הציג אהוד אולמרט את ממשלתו בפני הכנסת ה-17, וזכה לאמונם של 67 חברי כנסת ממפלגות קדימה, גיל, העבודה וש"ס. כמו כן, באותו היום נבחרה פה אחד יו"ר הכנסת, דליה איציק. איציק היא האישה הראשונה מאז הקמת הכנסת שכיהנה כיו"ר הכנסת.
כהונתה של הכנסת ה-17 הסתימה עם השבעת הכנסת השמונה עשרה, ב-24 בפברואר 2009.
הרכבת הממשלה ה-31.